Пенчо Славейков
На листовцете на моминската сълза…

chitanka.info

На листовцете на моминската сълза

родените в зори две капчици роса

огрея слънцето с вълшебния си лик —

и двенките в едно се сляха те за миг.

Не сляха ли се тъй и нашите сърца,

като онез две капчици роса?

Ти помниш? — в ясните зори на младостта,

кога ни слънцето огря на любовта!

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.